Tåsinge

Der er for få eller ingen kildehenvisninger i denne artikel, hvilket er et problem. Du kan hjælpe ved at angive troværdige kilder til de påstande, som fremføres i artiklen. Tåsinge er en 70 km² stor ø i det Sydfynske Øhav med 6.146 indbyggere. Den hører til Svendborg Kommune. Øen er i nord forbundet med Fyn ved Svendborg via Svendborgsundbroen og i syd med en dæmning, Siødæmningen og Siøsundbroen til Siø og derfra ved Langelandsbroen til Rudkøbing på naboøen Langeland. De største byer på Tåsinge er Vindeby (nærmest en forstad til Svendborg) og Troense. Den mere end 200 km lange vandrerute Øhavsstien, der strækker sig over store dele af Sydfyn fortsætter over den østlige del af Tåsinge og videre til Langeland. Historie Christoffer 2. skænkede i 1329 Tåsinge til hertugen af Sachsen-Lauenburg, men øen kom i kronens besiddelse igen i 1400 tallet. Ellen Marsvin købte i 1623 hovedparten af Tåsinge, og den blev i 1678 erhvervet af admiral Niels Juel. Sønnen Knud Juel samlede hele øen under Valdemars Slot. I 1911 påbegyndtes udstykningen af gårdene. Nær slottet ved Bregninge/Landet-vejen findes Ambrosius-egen, et over 500 år gammelt og meget anseligt egetræ opkaldt efter digteren Ambrosius Stub, der opholdt sig på slottet i perioden 1741-1752. På Landet Kirkegård ligger kæresteparret, cirkusprinsessen Elvira Madigan og den svenske løjtnant Sixten Sparre, begravet. De blev fundet skudt i Nørreskoven på Tåsinge i juli 1889 efter at være løbet bort sammen. Terræn Terrænmæssigt deles øen op i en nordlig del domineret af den 72 m høje Bregninge Kirkebakke og en sydlig del med et svagt bølget morænelandskab. Den lavvandede havbugt Lunkebugten skærer sig dybt ind i østkysten og adskiller Vemmenæshalvøen med sommerhusområde fra det øvrige Tåsinge. Det centrale Tåsinge er præget af levende hegn, frugtplantager og små landsbyer med gadekær. Galleri Befolkningstal Landsbyer Bjerreby Vårø Bregninge Bjernemark Gammel Nyby Gesinge Hellev Landet Lundby Ny Nyby Skovballe Stjovl Strammelse Sundhøj Søby Troense Vemmenæs Vindeby Kendte personer Valdemark Christian (Greve): 1622-1656 Niels Juel (Admiral): 1629-1697 Knud Juel (Hofmester): 1665-1709 Niels Pedersen Lucoppidan (Poet): 1686-1730 Carl Juel (Embedsmand): 1706-1767 Frederik Juel (Officer): 1761-1827 Martin Richard Flor (Videnskabsmand): 1772-1820 Jens Rasmussen Jacobsen (Politiker): 1818-1873 C.C Bønløkke (Politiker): 1828-1908 Bengt Edvard Sixten Sparre (Dragonløjtnant): 1854-1889 Elvira Madigan (Linedanserinde): 1867-1889 Niels Hansen (Maler): 1880-1946 Karen Højte Jensen (Politiker): 1938- Caroline Fleming (Model, tidl. baronesse): 1975- Trine Nielsen (Tidl. håndboldspiller): 1980- Rasmus Minor Petersen (en) (Fodboldspiller): 1988- Tåsinge anno 1778 Taasinge, en ø i det lille bælt, lige overfor Svendborg, i Nyborg Amt, Fyns Stift, er henved 2 mil lang og knapt 1 mil bred; tilforn kaldet Thorsland [Thorseng]. Grunden er jævn og lav, meget frugtbar og særdeles bekvem til bygsæd, samt mange græsgange. Skovene er skønne, har eg, bøg og ask, mangfoldigt vildt og meget fersk- og saltvandsfiskeri. Indbyggerne er meget stræbsomme og vel oplagte [dygtige] til sejlads. På øen er 3 kirker, som hører til Sunds Herred i Nyborg Amt, nemlig Bregninge, Lande og Bierrebye, med tilhørende 17 landsbyer. Øen har sin egen birkeret, som holdes på Valdemars Slot [...som] har et smukt kapel og en prægtig have. Slotsladegårdens frie hovedgårdstakst [skat] 56 tdr., 4 skp. 2 fd., 1 alb. Skovskyld 13 tdr., 2 skp. 2 fd., 2 alb. Mølleskyld 6 tdr. Landets hele hovedgårdstakst er over 9 tdr. Imellem øen og det faste land ligger holmene Kikholm og Egholm, som bruges til græsning. Alt bøndergodset hører under stamhuset, undtagen 3 bøndergårde, som hører under Faareveile Gods på Langeland Andet Fra Bregninge Kirke (74 m o.h.) har man i klart vejr en bred udsigt over Sydfyn, Als, Sjælland og det Sydfynske Øhav. Indbyggerne på Tåsinge kaldes tøsinger. Referencer Eksterne henvisninger Valdemars Slot DR P1 Danmark kort Ambrosius Stub Selskabet Hans Holk: Provincial-Lexicon over Dannemark, 1778.